**Poem la zidul plângerii**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puritatea e infracțiune

codul morse este cod penal

ți-aș împărtăși iubito o minune

cât mai sunt cu tine inegal

Codul morse nu e cod penal

o infracțiune prea gingașă

cât mai trece mâna ca un val

și-ți aprinde sânii sub cămașă

O infracțiune prea gingașă

ți-aș mărturisi iubito o minune

dar geneza e abia în fașă

puritatea nu-i infracțiune

Codul morse nu e cod penal

să opresc poemul la semnal

Costel Zăgan, CEZEISME II